Коңурбаев Эрик Өмүрзакович
Коңурбаев Эрик Өмүрзакович (18. 10. 1934, Кыргыз ССРи, Фрунзе шаары – 15. 10. 2005, Кыргыз Республикасы, Бишкек шаары) – биология илимдеринин доктору (1974). профессор (1978). Кыргыз Мамлекеттик университетин бүтүргөн (1957). Кыргыз ССР Илимдер академиясынын Биология институтунда илимий кызматкер, окумуштуу секретарь (1957–66), Ош Мамлекеттик пединститутунда проректор (1966–72), Пржевальск пединститутунда кафедра башчысы, ректор (1972–87). Москвадагы жогорку билим берүү институтунда илимий кызматкер, эл аралык билим берүү коллежинде проректор (1987–97) болуп иштеген. Энтомология боюнча адис. 80ден ашык илимий эмгеги, анын ичинде 2 монографиясы бар. «Ардак Белгиси» ордени менен сыйланган.
Эмгектери: Экологическая классификация фауны симулинд горных потоков. Л., 1974; Жаратылыш сырлары. Ф., 1978. 
Инсандар

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9